cyanic-selkie/wikianc huggingface dataset:
Munklia Hoppsenter
Historie
Dugnadsarbeidet startet i 1974 med opparbeiding av bakken, og reising av lyktestolper. En dommertribune ble også bygd. Denne bakken ble kalt "Seksa" og skulle ha en hopplengde på noe over 30 meter. De neste årene ble "Lillebakken" bygd, deretter startet man på de nåværende storbakkene og "Seksa" falt bort. Arbeidet med hoppbakkene startet i juni ved at Øijord & Aanes stilte maskiner til disposisjon for maskinførerlinjen ved Selfors videregående skole i Mo i Rana. Dette kom i gang som et samarbeid mellom arbeidsmarkedsetaten og idrettslaget Bossmo & Ytteren. Bakken ble kostnadsberegnet til 15 millioner kroner. De totale byggekostnadene endte på 5,2 millioner kroner. Innen vinteren 1989 ble Munklia Hoppsenter ferdigstilt med 5 hoppbakker, med høyeste K-punkt på 60 meter.
Bakkene ble bygd som et rekrutteringsanlegg for unge hoppere, og ble en viktig rekrutteringsarena for hoppsporten i Rana. Det finnes planer om å bygge en bakke med K55 punkt og de resterende bakker skal få plast. Grunnet svak økonomi og lav aktivitet har dette ført til komplikasjoner ved disse byggeplanene.
Arrangementer
Bakken har blant annet blitt benyttet til kretsmesterskap i 1974 og 1975, og i 1996 ble det arrangert Hovedlandsrenn.
Utenlandske deltakere
Det har også vært arrangert nordnorsk kombinert karusell, hvor verdenselitehoppere som Takanori Kono, Sylvain Guillaume, Fred Børre Lundberg og Fabrice Guy var noen av deltakerne.
Nikoloz Basilashvili
Nikoloz Basilashvili (født 23. februar 1992 i Tbilisi) er en georgisk tennisspiller.
Han representerte Georgia under Sommer-OL 2016 i Rio de Janeiro, der han ble utslått i første runde i singel.
Han har vunnet fem titler på ATP-touren og har en 4. runde fra US Open 2018 som beste Grand Slam-resultat.
Aníbal Torres
Aníbal Torres Vásquez, født 28. desember 1942, er en peruansk advokat, jurist og politiker som har vært statsminister i Peru siden 8. februar 2022. Han var også justis- og menneskerettighetsminister fra juli 2021 til februar 2022 i regjeringen til Pedro Castillo.
Biografi
Torres er født i byen Chota i Chota-provinsen i det nordlige Peru. Han er utdannet jurist fra 1970 og tok også doktorgrad i jus ved National University of San Marcos i Lima i 1987. Han har også studert ved Università degli Studi di Roma "La Sapienza" i Roma.
I 2011 stilte Torres til valg ved kongressvalget som kandidat for den venstreorienterte valgalliansen Gana Perú («Peru vinner»), men han tapte.
Ved presidentvalget i 2021 støttet Torres i første valgomgang kandidaten Yonhy Lescano fra partiet Popular Action. Da han røk ut i første valgomgang ble Torres i andre valgomgang juridisk rådgiver for Pedro Castillo fra partiet Partido Político Nacional Perú Libre («Fritt Peru»). Castillo vant til slutt presidentvalget, og da han tiltrådte som president utpekte han Torres til justis- og menneskerettighetsminister fra 30. juli 2021.
8. februar 2022 ble Torres innsatt som ny statsminister etter den noe skandaliserte Héctor Valer som måtte gå etter bare en uke på grunn av at hans datter hadde beskyldt ham for overgrep i 2016. Han ble dermed den fjerde statsministeren på under ett år for president Castillo.
22. april 2022 uttalte Torres til ministerrådet at «noen høyere offiserer planlegger et kupp for å avsette president Castillo.» Han hevdet også at planen var å innsette «kvinnen som tapte valget», en klar hentydning til den høyrepopulistiske Keiko Fujimori som tapte knepent for Castillo i siste valgomgang under presidentvalget i 2021.
Cantiere del Pardo
Cantiere del Pardo Srl. er et italiensk seilbåtverft som produserer kjølbåter av merket Grand Soleil og motorbåter av merket Pardo Yachts. De produserer ca. 200 båter per år. I Norge importeres båtene av Giramar AS.
Historie
I 1974 ble verftets første båt lansert: Grand Soleil 34 tegnet av franske Groupe Finot. I 1987 tegnet argentineren German Frèrs sin første båt for verftet, og fra 1992 var det newzealenderen Bruce Farr som stå for linjene. Grand Soleil 46.3 fra 1997 markerte starten på J&J konstruerte Grand Soleilbåter før de i 2000 gikk inn på IMS scenen med Grand Soleil 40 tegnet av Massimo Paperini. I 2004 fikk Botin & Carkeek slippe til og konstruerte Grand Soleil 37 som viste seg å gjøre det bra på regattabanene i Europa. Regattabåtene 42 R og 56 R vant alle regattaer i 2003 som de deltok i. Grand Solieil 54 fra 2007 er konstruert av Luca Brenta.
Produksjon
Verftet legger stor vekt på design, og har klart å holde de ulike konstruktører til et felles design slik at båtene har mye av det samme uttrykk. Båtene vakuumstøpes i vinylester og sandwichlaminat med en galvanisert stålramme til å ta opp rigg- og kjølkrefter på samme måte som X-båter.
Kaftanzoglio stadion
Kaftanzoglio stadion er en sportsarena beliggende i Thessaloniki i Hellas, som for det meste blir brukt som arena for fotball. Arenaen ble brukt som et av fotballstadionene under fotballturneringen under Sommer-OL 2004.
Etter OL er stadionet blitt brukt som hjemmebane til fotballklubben Iraklis 1908 Thessaloniki FC. Den har også vært arena under Middelhavslekene 1991, Europacupen i friidrett og IAAF World Athletics Final.
Administrativt Forskningsfond ved Norges Handelshøyskole
Stiftelsen Administrativt Forskningsfond ved Norges Handelshøyskole (AFF) er en norsk stiftelse som har til formål å utvikle og anvende kunnskap om organisasjon og ledelse ved å drive utviklingsarbeid, rådgivning, forskning og lignende virksomhet. AFF ble stiftet 3. september 1952 med støtte fra norske bedrifter og næringslivsorganisasjoner.
Hovedformålet er å drive systematisk etterutdannelse av personer i ledende administrative stillinger. Kursene, som var blant de første i Norge som tok opp sensitivitetstrening og andre psykologiske teknikker for mestring av lederrollen, er alment kjent som «Solstrand-kurs», etter kursstedet Solstrand Fjordhotell i Bjørnafjorden.
Hovedkontoret ligger i Bergen og er samlokalisert med Norges Handelshøyskole.
Johann Melchior Gletle
Liv og virke
Fra 1651 var Gletle domorganist i Augsburg, fra 1654 også domkapellmester.
Gletle skrev en del kirkemusikk, messer, salmer og litanier, deriblant 36 motetter, den ene halvparten a cappella, den andre med instrumentalakkompagnement, 36 solomotetter med instrumental ledsagelse, såvel som messer, salmer og litanier. Han skrev også verdslig musikk, av betydning som eksempler på tysk 1600-talls quodlibet er to bøker med «Lateinisch- und Teutsche Weltliche Musicalische Concerten».
Oxylamia
Oxylamia er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore til store (10-40 millimeter), slanke, brune til svarte trebukker, kroppen ofte med flekker av lyse skjell. Antennene er lange, hos hannene gjerne betydelig lengre enn kroppen. Pronotum har en pigg midt på den avrundede sidekanten. Dekkvingene er avlange med markerte "skuldre". Beina er forholdsvis lange.
Levevis
Disse billene har larver som lever i død ved av løvtrær, ofte like under barken. Noen av artene er regnet som skadedyr i skogbruket, særlig fordi de kan spre parasittiske rundormer.
Utbredelse
Gruppen er utbredt i Afrika.
Alejandro Ayson Olalia
Alejandro Ayson Olalia (født i den 26. februar 1913 i Bacolor i Pampanga på Filippinene, død den 2. januar 1973) var en filippinsk katolsk prelat som tjente som første erkebiskop av Lipa fra 1972 til 1973.
Prest
Alejandro Ayson Olalia ble ordinert til prest 23. mars 1940 og virket deretter i sjelesorgen.
Hjelpebiskop i Tuguegarao
Den 14. mai 1949 ble han utnevnt av pave Pius XII til koadjutorbiskop av bispedømmet Tuguegarao og samtidig utnevnt til titulærbiskop av Zela, et titulærbispedømme tidligere tildelt den ukrainske eksarken Basil Takach. Han ble bispeviet den 25. juli 1949 av Constancio Jurgens C.I.C.M., biskop av Tuguegarao, med titulærbiskopen av Barca Rufino Jiao Santos, og biskopen av San Fernando, Cesare Marie Guerrero som medkonsekranter.
Biskop av Tuguegarao
Som etterfølger etter nederlandske Constancio Jurgens ble Olalia biskop av Tuguegarao den 6. mai 1950 og hadde dette embetet til 28. desember 1953, hvoretter Teodulfo Sabugai Domingo først etterfulgte ham 29. april 1957.
Biskop / erkebiskop av Lipa
Selv erstattet han den 28. desember 1953 Lipas biskop Alfredo Verzosa y Florentin, som hadde trådt tilbake den 25. februar 1951. I løpet av sin embedstid i Lipa var han deltaker på Det andre Vatikankonsil under dets første sesjon (11. oktober til 8. desember 1962) og andre sesjon (29. september til 4. desember 1963).
Etter at Lipa var blitt opphøyet til erkebispedømme ble han dets første erkebiskop av Lipa 20. juni 1972 og hadde dette embetet i litt under et halvt år frem til sin død 2. januar 1973. Hans etterfølger ble Ricardo J. Vidal den 22. august 1973.
Som biskop var Alejandro Olalia som medkonsekrator ved bispeordinasjonene til Vicente P. Reyes (24. august 1950), Peregrin de la Fuente Néstar O.P. (29. september 1951), Patrick Harmon Shanley OCD (17. mars 1953), Hernando Antiporda (28. oktober 1954), Emilio Cinense y Abera (11. mai 1957) og Teodulfo Sabugai Domingo (2. juli 1957) med. Han persteviet dessuten de senere biskoper Severino Pelayo (23. mars 1958) og Gaudencio Rosales (23. mars 1958).
Episkopalgenealogi
Hans episkopalgenealogi er:
Emilio Cinense y Abera
Emilio Cinense y Abera (født 2. september 1911 i Guimba i Nueva Ecija på Filippinene, død 5. mai 1978)[1] var en filippinsk katolsk prelat som fra 1957 og 1975 var biskop av San Fernando og deretter til sin død i 1978 første erkebiskop av San Fernando.
Prest
Cinense y Abera ble ordinert til prest 6. april 1935.
Biskop av San Fernando
Den 15. mars 1957 ble han utnevnt til biskop av San Fernando, etter Cesare Marie Guerrero, og to måneder senere, den 11. mai 1957, ble han bispeviet av den apostoliske nuntius til Filippinene, Egidio Vagnozzi. Medkonsekratorer var Alejandro Olalia, biskop av Lipa, og Hernando Antiporda, hjelpebiskop av erkebispedømmet Manila. Mellom 1962 og 1965 deltok han i alle sesjoner av Det andre Vatikankonsil.
Erkebiskop av San Fernando
Etter at bispedømmet ble elevert til rang av netropolitanerkebispedømmeopsråd med den apostoliske konsitusjon Aptam Ecclesiarum av 17. mars 1975, ble Cinense y Abera dets første erkebiskop. Han hadde embetet som erkebiskop til sin død 5. mai 1978. Etterfølger var den 22. mai 1978 den tidligere hjelpebiskop i erkebispedømmet Manila, Oscar V. Cruz.
Episkopalgenealogi
Hans episkopalgenealogi er:
Christina Clemons
I 2021 representerte hun USA på 100 m hekk under Sommer-OL 2020 i Tokyo og ble slått ut i semifinalen.
Steven Beitashour
Steven Mehrdad Beitashour (født 1. februar 1987) er en iransk fotballspiller som spiller for den amerikanske fotballklubben Los Angeles FC.
Han spiller i forsvar, og er også en del av. Han har spilt for flere andre klubber i sin karriere, blant annet San Jose Earthquakes og San Jose Frogs fra USA.
Landslaget
Han ble tatt ut til Fotball-VM 2014 i Brasil.
Han ble tatt ut i s bruttotropp til VM i fotball 2018 i Russland.
Hesycha
Hesycha er en slekt av biller som tilhører den artsrike underfamilien Lamiinae i familien trebukker (Cerambycidae).
Simon Olaus Wolff
Simon Olaus Wolff (født 10. oktober 1796 i Snåsa, død 11. desember 1859 i Sauherad) var en norsk prest, maler og dikter. Han skrev blant annet diktet «Hvor herligt er mit fødeland» som ble satt melodi til av Lars Møller Ibsen, samt flere nasjonale fortellinger, som «Hardangerne» og «Brudstykker af en Thellemarks-Vandring» (1822). Han var også tegner og akvarellmaler.
Hesycha
Utseende
Middelsstore, oftest brunlige trebukker. Dekkvingene har markerte, mer eller mindre rettvinklede "skuldre".
Utbredelse
Slekten er utbredt i det sørlige Sør-Amerika (sørlige Brasil, Bolivia, Paraguay, nordlige Argentina, Chile).
Simon Olaus Wolff
Wolff vokste opp i Trøndelag, Hardanger og Bergen. Han tok examen artium ved Bergen katedralskole i 1818. Han studerte senere ved Det Kongelige Frederiks Universitet og ble teologisk kandidat i 1825. Samme år ble han utnevnt til sogneprest i Mo i Telemark. I 1833 ble han forflyttet til Aurskog og i 1840 kom han til Sauherad, hvor levde frem til sin død. Som dikter skrev han også en del små avhandlinger om litterære og politiske emner.
Birs
Birs (fransk Birse) er en 73 km lang elv i Sveits som renner gjennom Jura-regionen og munner ut som en sideelv til Rhinen mellom Basel og Birsfelden.
Daniel Davari
Daniel Davari (født 6. januar 1988) er en tyskfødt iransk profesjonell fotballspiller som spiller for den tyske klubben Rot-Weiß Oberhausen. Han er målvakt, og var også en del av mellom 2013 og 2014.
Slaget ved Chapultepec
Slaget ved Chapultepec var et slag under den meksikansk-amerikanske krigen. Det fant sted 12. og 13. september 1847 ved Chapultepec i Mexico by, og endte med at USA erobra Chapultepec-slottet. USAs styrker ble leda av Winfield Scott, mens Nicolás Bravo leda meksikanerne. 2 623 meksikanere ble drept, såra eller tatt til fange, mens 130 soldater fra USA døde.
Mest kjent blant de meksikanske soldatene er seks tenåringer, kalt Los Niños Héroes, som nekta å trekke seg tilbake da general Bravo ga ordre om det, og måtte bøte med livet. Disse har seinere fått heltestatus.
Joey Bishop
Joseph Abraham Gottlieb (1918–2007), kjent som Joey Bishop, var en amerikansk komiker. Han var mest kjent som medlem av The Rat Pack, som også inkluderte Frank Sinatra, Dean Martin, Peter Lawford og Sammy Davis jr.
Aliaksei Shostak
Aliaksei Shostak (født 8. februar 1995) er en amerikansk gymnast som konkurrerer i trampoline.
Femmina Internasjonale Filmfestival
Femmina Internasjonale Filmfestival SA (FIFF) er et samvirkeforetak med åpent medlemskap, med det formål å arrangere en årlig filmfestival i Verdal med film fra kvinner. FIFF skal gjennom dette synliggjøre kvinnelige filmskapere, være arena for nettverksbygging og bidra til å fremme film- og tv-produksjon fra kvinner. FIFF skal også tilby opplæring innen film for barn og unge.
Femmina Internasjonale Filmfestival ble etablert i 2004 og har siden 2010 delt ut Edith Carlmarprisen i samarbeid med Norsk filminstitutt (NFI). Prisen er opprettet for å hedre Norges første kvinnelige filmregissør Edith Carlmar og skal gå til en profesjonell filmkvinne, som har vist integritet, uredd evne til nytenkning og vilje til å bryte grenser.
Femmina Internasjonale Filmfestival ledes av et styre hvor Inger Marie Bakken er styreleder. Festivalleder er Lill Trude Myrslo
Femmina Internasjonale Filmfestival ble lagt ned i 2018. Utdeling av Edith Carlmarprisen gjennomføres av Kosmorama.
Osøren stasjon
Osøren stasjon var Nesttun–Osbanens endestasjon i Osøyro i Os i Hordaland. Den ble åpnet 1894 da Nesttun–Osbanen ble tatt i bruk ble nedlagt sammen med jernbanen i 1935. Stasjonen er bevart og eies av i dag av Os kommune. Det finnes planer for å renovere og vende tilbake til utseendet fra 1894, men manglende finansiering har resultert i at stasjonen bare har blitt malt i de originale fargene. Det er også planlagt å legge ned kort jernbanespor på stasjonsområdet. Verkstedet huser i dag en kloakkpumpestasjon, selv om fasaden har blitt renovert tilbake til original fasade. Os Kulturutvikling har rett til å bruke den kommunale bygningen, og de har uttalt at de planlegger å konvertere det til et kunstsenter. Bygningen er planlagt utvidet med en glassfasade mot fjorden, som vil inneholde et kunstverksted og atelier.
Waldemar Björksten
Waldemar Björksten (født 12. august 1873 i Viborg, død 31. mai 1933 i Viborg) var en finsk seiler som deltok i de olympiske leker 1912 i Stockholm.
Björksten vant en olympisk sølvmedalje under OL 1912 i Stockholm med den finske båten «Nina» som kom på andreplass, bak den svenske båten «Kitty» i 10-metersklassen. Mannskapet besto av Waldemar Björksten, Bror Brenner, Emil Lindh, Harry Wahl, Jacob Björnström, Allan Franck og Adolf Pekkalainen.
Det var fire båter i 10-metersklassen, to svenske, en finsk og en russisk. Den svenske båten «Kitty» vant begge seilasene som ble avviklet 20. og 21. juli utenfor kysten ved Nynäshamn. «Nina» og den russiske båten «Gallia II» hadde fire poeng hver etter de to seilasene, «Nina» vant skilleracet.
Dustin Brown (tennisspiller)
Dustin Brown (født 8. desember 1984) er en tysk tennisspiller.
Han representerte Tyskland under Sommer-OL 2016 i Rio de Janeiro, der han ble utslått i første runde i singel.
Arkeologiåret 1661
Arkeologiåret 1661 er en oversikt over blant annet utgravninger, fødte og avdøde personer med tilknytning til arkeologi i 1661.
Se også
1661 in archaeology
Ryosuke Sakai
Ryosuke Sakai (født 24. juli 1997) er en japansk gymnast som konkurrerer i trampoline.
Han representerte Japan under Sommer-OL 2020 i Tokyo, hvor han ble nummer 15.
Mehrdad Pooladi
Mehrdad Pooladi (født 26. februar 1987) er en iransk profesjonell fotballspiller som spiller for den iranske fotballklubben Persepolis. Han spiller i forsvar, og er også en del av. Han har spilt for flere andre klubber i sin karriere, blant annet Tractor Sazi og Sanat Mes Kerman fra Iran.
My Way
«My Way» er en sang som ble gjort populær av Frank Sinatra i 1969. Sangen lå 122 uker på UK Top 50, en rekord som fortsatt står. Sangen er basert på den franske sangen «Comme d'habitude» med melodien skrevet av Claude François og Jacques Revaux, og første gang utgitt av Claude François i 1967. Teksten til den franske originalversjonen ble skrevet av Gilles Thibaut. Paul Anka skrev den engelske teksten i 1967, en tekst som er helt urelatert til den franske originalen, men med samme melodi.
Kjente artister som har spilt inn versjoner av sangen er blant andre Jocelyne, Elvis Presley, Sid Vicious, Nina Simone, Willie Nelson, Julio Iglesias og Sammy Davis jr.
Daliah Lavi
Daliah Lavi (født Daliah Lewinbukh, דליה לביא; 12. oktober 1942 i Shavei Tzion i Palestinamandatet, død 3. mai 2017 i Asheville i Nord-Carolina i USA) var en israelsk sangerinne og skuespillerinne. Hun har medvirket i flere filmer, samt hatt en schlagerkarriere i Tyskland med sanger som «Oh, wann kommst du?» og «Willst du mit mir gehn?»
Bakgrunn
Daliah Lavis foreldre var jøder innvandret fra Tyskland og Russland. Moren Ruth var fra Breslau, faren Reuben var russer. Hun vokste opp i moshaven Shavei Tzion i nærheten av Haifa.
Karriere
Hun studerte ballett i Stockholm, og opptrådte der i sin første film, Hemsöborna (1955). Vel tilbake i Israel skjøt hennes karriere fart i 1960, og hun begynte å opptre i et stort antall europeiske og amerikanske filmproduksjoner. Hun var flytende i flere språk, og spilte i tyske, franske, italienske, spanske og engelskspråklige.
Blant hennes filmoppredender kan nevnes Vincente Minnellis Two Weeks in Another Town (1962), Mario Bavas gotisk-klassiske La Frusta e il corpo (The Whip and the Body, 1963), rollen som Piken i Lord Jim (1965) aog den første Matt Helm-filmen, The Silencers (1966), mot Dean Martin.
Stend stasjon
Stend stasjon var en jernbanestasjon i Stend i Bergen, på den nedlagte Nesttun–Osbanen. Den ble åpnet 1894 da Nesttun–Osbanen ble tatt i bruk ble nedlagt sammen med jernbanen i 1935.
Stasjonen ble omgjort til et jernbanemuseum og er den eneste stasjonbygningen som fortsatt framstår i sin opprinnelige stil. I 1980-årene hadde bygningen forfalt, men i 1987 begynte Osbanens Venner å renovere bygningen. Museet har en liten samling med gjenstander fra jernbanen, inkludert gamle bilder, filmer og verktøy fra verkstedet. Det er lagt ut et 70 meter langt jernbanespor i den gamle traseen framfor stasjonsbygningen. På sporet står en sykkeldresin fra 1925, og en kombinert tedjeklasse- og postvogn fra 1894. Den består av to halvrammer som ble sveiset sammen, med boggi kjøpt fra Polen. Det er den minste boggievognen i Norge. Stasjonen har også en vannstasjon. Museet har også et diesellokomotiv fra 1967, som ble brukt av Fana og senere Bergen kommune i kloakktunneler, og ble gitt til museet i 1995. Det har sporvidde på 750 mm, men har ellers ingen likheter med materialet som brukes på Nesttun–Osbanen.
Rogers Media
Historie
Rogers Media ble opprettet i 1994 etter oppkjøpet av Maclean-Hunter-selskapet for å drive radio- og TV-stasjoner og utgi publikasjoner.
Divisjonen er delt inn i to områder:
Atalopedes
Atalopedes er en slekt av sommerfugler som tilhører familien smygere (Hesperiidae).
Levevis
Larvene lever på gress og halvgress.
Utbredelse
Slekten er utbredt i Amerika, fra det sørligste USA og sørover.
Damir Džumhur
Han representerte Bosnia-Hercegovina under Sommer-OL 2016 i Rio de Janeiro, der han ble utslått i første runde i singel.
Kamille Puls
Kamille Puls var et norsk helse- og livsstilsblad. Det kom per 2016 ut seks ganger i året.
Opplag
Bekreftede netto opplagstall fra Mediebedriftenes Landsforening:
Think For Yourself
«Think for Yourself» er en sang av The Beatles som ble skrevet av George Harrison. Sangen ble først utgitt på gruppens sjette britiske album Rubber Soul. Tre dager senere ble den også med på den amerikanske utgaven av Rubber Soul (som ikke har helt likt innhold av sanger som den britiske).
Harrison skrev i sin bok I Me Mine at han ikke husker hvem eller hva teksten var rettet mot, men at det kanskje var Englands regjering. Teksten var i hvert fall ikke rettet mot hans fremtidige kone, Pattie Boyd.
«Think for Yourself» ble innspilt 8. november 1965 i Abbey Road Studios. Den het «Won't Be There with You» til å begynne med og det ble innspilt kun en tagning. Paul McCartney bidro med både to opptak av bass; en med vanlig basslyd og en bass tilkoblet en fuzz-pedal.
Mens Harrison, John Lennon og McCartney la på sang og harmonier, tok produsent George Martin opp en del av deres samtaler mellom forsøkene. Disse var full av tøys og tull siden det var meningen de skulle bli ferdig med sin tredje julesingel til fanklubben. Omtrent seks sekunder av dette ble brukt på lydsporet til filmen Yellow Submarine, mens cirka 15 minutter av dette havnet på bootlegs. Men de kom tilbake til julesinglen da «Think for Yourself» var ferdig.
Morris Zelditch
Morris Zelditch (født 29. februar 1928) er en amerikansk sosiolog. Han er professor emeritus ved Stanford University, der han var ansatt fra 1961 til 1996. Han er særlig kjent for sitt arbeid om sosial lagdeling. Zelditch tok sin doktorgrad ved Harvard University i 1955 med Talcott Parsons som veileder. Han arbeidet ved Columbia University fra 1955 til 1961 og har siden vært knyttet til Stanford University. Fra 1975 til 1978 var han sjefredaktør for American Sociological Review, som ifølge Journal Citation Reports er verdens høyest rangerte og mest siterte tidsskrift i sosiologi. Han har også vært president for Pacific Sociological Association (1991–1992), har ledet komiteen for sosiologisk teori i American Sociological Association, og mottok Cooley-Mead-prisen fra American Sociological Association i 2000.
You Won’t See Me
«You Won't See Me» er en sang av The Beatles som ble skrevet av Paul McCartney, men offisielt kreditert Lennon/McCartney. Sangen ble først utgitt 3. desember 1965 på gruppens sjette Rubber Soul i Storbritannia. 3 dager senere ble den amerikanske utgaven av Rubber Soul utgitt med «You Won't See Me» inkludert.
Bakgrunn
Melodimessig var «You Won't See Me» inspirert av «It's the Same Old Song» av The Four Tops. Ved siden av dette, lekte han rundt to to lyseste strengene på en gitar og fant fram til melodien.
Teksten handler om en mann som sliter med sitt forhold til sin kjæreste. Han prøver å ringe henne, men ikke noe svar. Når de først treffes, er det et tema mannen tar opp, men som damen nekter å lytte til.
McCartney har ikke kommentert denne teksten direkte i noen intervjuer. Men det er nærliggende å tro at den handler om hans daværende kjæresteforhold til Jane Asher. I oktober 1965 slutten hun seg til Bristol Old Vic hvor hun hadde fått rollen i stykket Great Expectations på Royal Theatre i Bristol. Forholdet mellom Asher og McCartney hadde to store problemer. I og med at McCartney var med i verdens mest berømte rockeband, ble det til at hans omgangskrets var musikere og venner som røykte marihuana. McCartney hadde ikke prøvd LSD på dette stadiet, men det hadde hans band-kollegaer George Harrison, John Lennon og Ringo Starr. Asher som ikke rørte narkotika følte seg helt fremmed for denne omgangskretsen. Et annet problem var deres syn på deres roller dersom de skulle gifte seg. På den tiden ville McCartney at Asher skulle bli hjemmeværende med unger mens han var på jobb. Asher ville fortsette sin skuespillerkarriere.
London og Bristol ligger drøye to timer i kjøreavstand fra hverandre. Ergo hadde ikke McCartney tid til å ta daglige turer for å treffe Asher. Han hadde massevis av gjøremål i sitt band i og med at de måtte ha spilt inn ferdig et album før julesalget begynte i desember 1965. Dessuten var han en av de mest aktive låtskriverne i gruppen.
Innspilling
«You Won't See Me» var en av de siste sangene de jobbet på for albumet Rubber Soul. De spilte inn to tagninger med grunnkomp som besto av trommer, piano, elektrisk gitar. Starr overdubbet ekstra slag på hi-hat, mens muligens Lennon slo sporadisk på en tamburin. McCartney spilte inn sin vokal to ganger (som er i harmoni mens tittelen synges). I andre vers synger Harrison «ooooh-la-la-la.....» i falsett, i tredje vers kommer også Lennon inn og harmoniserer med Harrison. Lennon synger også «no, I wouldn't – no, I wouldn't» på slutten av mellomversene. I siste verset høres også et orgel som ble spilt av Mal Evans.
Musikere og instrumenter
The Beatles spilte aldri «You Won't See Me» i offentlig konsert virksomhet, men McCartney konsertdebuterte med den 25. mai 2004 i Gijon, Spania. Han spilte den også 14. juni 2004 på Valle Hovin stadion i Oslo.
Sam Groth
Sam Groth (født 19. oktober 1987) er en australsk tennisspiller.
Han representerte Australia under Sommer-OL 2016 i Rio de Janeiro, der han ble utslått i første runde i singel.
Hykleri
Hykleri (fra substantivet en hykler og verbet å hykle) er når man utgir seg for å ha følelser eller egenskaper man egentlig ikke har. Det kan også defineres som å «gi seg ut for noe annet enn man er i virkeligheten», «late som om man er moralsk, velvillig eller from», eller «gi uttrykk for strenge moralregler, men selv handle umoralsk i det skjulte».
Etymologi
Ordets etymologi er ikke entydig bestemt, men noe tyder på at det kommer fra mellomhøytysk hüchen. Her blir det forklart som beslektet med utseende, eller som å krype sammen, dukke seg eller krympe.
Andre verdenskrig
I propagandakrigene som utspant seg under andre verdenskrig, beskyldte Japan USA for hykleri ved at de internerte japansk-amerikanere. Radio Tokyo la vekt på at interneringsleirene klart viste det hykleriske ved USAs påstander om å etterleve demokratiske idealer og rettsstaten. De påsto samtidig at Japan var moralsk overlegne og truet samtidig med mishandling av amerikanske krigsfanger som hevn.
Religiøs og moralsk betydning
Mange trossystemer fordømmer hykleri. I noen oversettelser av Jobs bok er det hebraiske ordet chaneph gjengitt som «hykler», selv om det vanligvis betyr «gudløs» eller «profane». I den kristne bibel fordømmer Jesus de skriftlærde og fariseerne som hyklere i passasjen, kjent som Straffetalen mot fariseerne og de skriftlærde. Han forkaster også hyklere i mer generelle termer i Matteus 7:5, Bergprekenen.
På 1700-tallet var Jean Calvin kritisk overfor nikodemitter.
I den buddhistiske teksten Dhammapada kaller Buddha den som ufortjent søker et godt rykte og høy status for en tosk.
I islam er hykleri en alvorlig synd. Koranen advarer mot de som hevder å være troende og fredsmenn, og tror at de kan lure Gud og mennesker, men som bare lurer seg selv.
Samtidig har hykleri vært forsvart i debatten om utslipp av klimagasser. Filosofen David C. Vogt ved Universitetet i Bergen har postulert dette slik: «Alle som er enige i at klimakrisen er et problem vil være enig i at følgende atferd realiserer moralsk verdi, og ergo er ønskelig: 1) å unngå å forårsake klimagassutslipp, 2) å bidra til å endre klimafiendtlige strukturer og handlemåter i samfunnet». En hykler vil bryte med verdi nummer 1, men vil bidra, gjennom sin moralisering, til verdi nummer 2, og vil dermed være mer moralsk enn en som slipper ut klimagasser uten å klandrer andre for å gjøre det samme.
Boksing under Stillehavslekene 1975
Boksing under Stillehavslekene 1975. Boksing var en av flere sporter som var med i de femte Stillehavslekene som ble arrangert i Guam i perioden 1. til 10. august 1975. Det var femte gangen som boksing var med på programmet under stillehavslekene. Det ble konkurrert i elleve vektklasser, kun for menn. Alle tapende semifinalister fikk bronsemedaljer. Vest-Samoa ble beste nasjon med tre gullmedaljer foran Amerikansk Samoa som også vant tre gull.
Eksterne lenker
Resultat Stillehavslekene 1975
Pankritio stadion
Pankritio stadion er en sportsarena beliggende i Heraklion i Hellas, som for det meste blir brukt som arena for fotball. Arenaen ble brukt som et av fotballstadionene under fotballturneringen under Sommer-OL 2004.
Liv etter OL
Etter OL er stadionet blitt brukt som hjemmebane til fotballklubben Ergotelis FC.
Verdenscupen i hurtigløp på skøyter 2017/18 – Verdenscup 2 – 10 000 meter menn
Verdenscuprunde to av sesongen 2017/18 i hurtigløp på skøyter for menn på 10,000 meter i Sørmarka Arena i Stavanger, Norge søndag den 19. november 2017.
Distansen ble vunnet av nederlandske Sven Kramer på 12.50,97 som var ny banerekord foran canadiske Ted-Jan Bloemen på andreplass og nederlandske Erik Jan Kooiman på tredjeplass. Gruppe B ble vunnet av italienske Davide Ghiotto foran nederlandske Jouke Hoogeveen på andreplass og russiske Aleksandr Rumjantsev på tredjeplass.
Allan Morante
Han representerte Frankrike under Sommer-OL 2020 i Tokyo, hvor han ble nummer 16.
Vitenskapsåret 1522
Vitenskapsåret 1522 er en oversikt over hendelser, fødte og avdøde personer med tilknytning til vitenskap i 1522.
Pikene på Broen (firma)
Pikene på Broen er et selskap etablert i 1996 av kunstkuratorer og produsenter basert i Kirkenes. Gjennom sine prosjekter ønsker de å skape møteplasser og bygge bro på tvers av landegrenser og kunstsjangere. Deres motto er å bringe verden til Barents og Barents ut i verden. Selskapet startet blant annet en serie av kunstprosjekter kalt «Border Crossing Exercises» som gjennomføres i Barentsregionen og i andre europeiske grenseregioner.
Pikene på Broens viktigste prosjekter er kulturfestivalen «Barents Spektakel», «Barents Art Triennale», «Transborder Cafe» og «BAR International artists-in-residency program».
I 2009 ble Pikene på Broen tildelt Eckbos Legaters kulturpris for 2009. I juryens konklusjon stod det blant annet: «Pikene på Broen har hatt et stort bidrag i å gjøre Kirkenes til en av de viktigste byer i Norge og har gjennom sine kunstprosjekter utfordret vår forståelse av geopolitikk, senter og periferi.»
Barents Spektakel
«Barents Spektakel» er en samtidskunstfestival som ble arrangert første gang i 2003. Den arrangeres ved grensen mellom Norge, Russland og Finland.
Festivalen er hovedsakelig en samtidskunstfestival, men den er også en musikkfestival med hovedfokus på norske og russiske musikere såvel som lydkunstnere. I 2015, blir festivalen Barents Spektakel nummer 11 i rekken av festivaler arrangert av Pikene på Broen i Kirkenes.
Filippinene under VM i friidrett 2022
Filippinene deltok under VM i friidrett 2022 (utendørs) fra 15. til 24. juli 2022 i Eugene, Oregon i USA og kom på delt 40. plass i medaljesammendraget. og delt 51. plass i plaseringssammedraget (topp 8).
Resultater
Filippinene deltok med 1 utøver.
Adrián Zela
Adrián Zela Terry (født 20. mars 1989) er en peruansk fotballspiller som spiller for den peruanske klubben Club Deportivo Municipal.
Football Alliance
The Football Alliance var en forening av fotballklubber fra England, som dannet en egen liga som eksisterte i 3 sesonger, fra 1889-90 til 1891-92.
Ligaen ble grunnlagt av 12 klubber, og var en rival til The Football League, som hadde startet i 1888-89. Begge disse ligaene hadde 12 medlemmer. Football Alliance dekket et tilsvarende område som Football League; Midlands til Nordvest-England, men også videre øst til Sheffield, Grimsby og Sunderland. Sheffield Wednesday ble den første ligamesteren.
På slutten av Alliances første sesong droppet Stoke City ut av Football League og ble i stedet akseptert som nye medlemmer i Football Alliance. De ble innlemmet påfølgende sesong sammen med Darwen FC, som hadde droppet ut av samme liga. Dette gjorte at ligaen nå hadde 14 medlemmer.
I 1892 ble det bestemt at man skulle slå sammen de to ligaene, og dermed ble Football League videreført med 1. og 2. divisjon. Den laveste divisjonen inneholdt de fleste Alliance-klubbene, bortsett fra de 3 beste som fikk delta i den øverste.
Medlemsklubber
Notater
1 Opprykk til Football Leagues 1. divisjon
2 Rykket ned til Football Leagues 2. divisjon
Bagnsfjorden
Bagnsfjorden er den ytterste delen av Osafjorden, som igjen er en fjordarm av Eidfjorden i Hardangerfjorden i Ulvik kommune i Hordaland. Fjorden strekker seg 4 kilometer nordøstover til innløpet av Ulvikafjorden.
Fjorden har innløp mellom Bruravik og Bagnsnes, som fjorden er oppkalt etter. Fra Bruravik gikk det fram til 2013, da Hardangerbrua sto ferdig, ferge til Brimnes på sørsida av Eidfjorden.
Enrique Carbajal
Enrique Carbajal González (født 16. november 1947 i Camargo i Chihuahua), best kjent under kunstnernavnet Sebastián, er en meksikansk skulptør. Han spesialiserer seg i monumentale skulpturer i jern og betong, som står utendørs i et stort antall byer verden over.
Thomas Fabbiano
Thomas Fabbiano (født 26. mai 1989) er en italiensk tennisspiller.
Hans beste resultat i Grand Slam-sammenheng er 3. runde ved fire anledninger, sist i Wimbledon 2019.
Eksund
Eksund er et tettsted i Norrköping kommune i Östergötlands län i Östergötland i Sverige. I 2010 hadde tettstedet 206 innbyggere.
Qinhuangdao olympiske sportssenter
Qinhuangdao olympiske sportssenter er en sportsarena beliggende i Qinhuangdao i Kina, som for det meste blir brukt som arena for fotball. Arenaen ble brukt som et av fotballstadionene under fotballturneringen under Sommer-OL 2008.
Kommuner i departementet Allier
Dette er en liste over de 320 kommunene i departementet Allier i regionen Auvergne-Rhône-Alpes i Frankrike. Per 1. januar 2021 er antall kommuner redusert til 317.
Tejmuraz Gabasjvili
Tejmuraz Besikovitsj Gabasjvili (russisk Теймураз Бесикович Габашвили, født 23. mai 1985) er en russisk tennisspiller.
Han representerte Russland under Sommer-OL 2016 i Rio de Janeiro, der han ble utslått i første runde i singel.
Graversfors
Graversfors er et tettsted i Norrköping kommune i Östergötlands län i Östergötland i Sverige. I 2010 hadde tettstedet 246 innbyggere.
Huseby skoles musikkorps
Huseby skoles musikkorps ble stiftet i 1921. Musikantene i skolekorps et er elever ved Huseby skole i Oslo. Korpsets repertoar spenner fra populærmusikk via klassiske perler til tradisjonsrike marsjer.
Framføringer
Huseby skoles musikkorps har flere konserter i løpet av året. De marsjer blant annet i Husebyleiren sammen med Hans Majestets Kongens 3. Gardekompani hvert år. I 2017 framførte de for første gang en drill designet av Hans Majestets Kongens 3. Gardekompani.
Panthessaliko stadion
Panthessaliko stadion er en sportsarena beliggende i Volos i Hellas, som for det meste blir brukt som arena for fotball. Arenaen ble brukt som et av fotballstadionene under fotballturneringen under Sommer-OL 2004.
Liv etter OL
Etter OL er stadionet blitt brukt som hjemmebane til fotballklubben Olympiakos Volou FC og Niki Volou FC.
Skriketorp
Skriketorp er et tettsted i Norrköping kommune i Östergötlands län i Östergötland i Sverige. I 2010 hadde tettstedet 246 innbyggere.
Rabothytta
Rabothytta er Den Norske Turistforenings hytte nummer 500. Hytta er den høyest beliggende i Nord-Norge på 1200 moh. Det var Hemnes turistforening som startet prosjektet, og målet deres var å ikke sitte igjen med noe gjeld i det bygget stod ferdig. Sponsorer og kortreist materiale gjorde dette mulig. Sluttprisen på hytta ble på rundt 10 millioner kroner, hvorav 7,5 millioner i rene penger.
Tanken bak hytta er å gi et attraktivt tilbud til skoleklasser på opptil 30 personer og småbarnsfamilier. Hytta er komplett utstyrt, det eneste man må ha med er mat og lakenpose/sovepose. Området kan brukes som undervisningsrom for alle typer naturfag, idretts- og friluftsfag, og også for undervisning innenfor klima. Hytta har seks soverom og et loft/hems med sengeplasser til alle. Den 16.august 2014 åpnet Rabothytta for alle. I 2020 ble Rabothytta kåret til DNTs fineste ubetjente turisthytte.
Beliggenhet
Hytta ligger ca. 1200 moh, på nordsiden av Okstindbreen. En mulig rute er om man tar av i Korgen og kjører rett frem og følger vei FV322 helt innerst i Leirskadalen og drar opp anleggsveien som går opp Leirbotnet. Her er det ca. 5,5 km og ca 520 høydemeter opp til Rabothytta. Denne turen vil ta ca. 1,5 - 2 timer. Her er det merket turløype på sommerstid. Halvveis opp ligger Steinbua på om lag 900 moh ved Mørkbekktjønna. Rabothytta er et utgangspunkt for de som vil opp i Okstindan. Med denne hytta kan Hemnes Turistforening tilby et komplett løypenett i Okstindan, hvor man kan gå fra hytte til hytte. Tilsammen 4 hytteanlegg rundt i Nord-Norge.
Historie
Rabothytta er oppkalt etter den franske geologen og turisten Charles Rabot. Han hadde et nært forhold til Okstindan og Svartisen, og var den første som besteg Oksskolten. På slutten av 1800-tallet kartla han områder rundt om på helgeland.
Drømmen og ideen om å bygge en hytte der hadde eksistert i 30 år, men det var først rundt 2007 tanken og planleggingen av en hytte så høyt oppe i Okstindan virkelig begynte. Plassen har vært en populær teltplass i mange år, og er et utgangspunkt for videre turløyper. Ca. 2 km nedfor Rabothytta ligger Steinbua som er bygt på 1950-tallet. Den har tidligere vært base for mange fjellvandrere, og har de siste årene fungeret som nødbu og er sparsomt utstyrt. Det er meningen at Rabothytta skal erstatte Steinbua.
Arkitektur
I mai 2009 ble arkitektene, Jarmund/Vigsnæs AS Arkitekter for første gang kontaktet, hvor ideen rundt hytta ble lagt frem. Arkitektene, Jarmund/Vigsnæs Arkitektur er et norsk arkitektfirma, som blant annet er kjent for forskningsparken i Longyearbyen. Utformingen av hytta er et resultat av hva arkitektene opplevde da de var på tomta første gang, og kriterier framsatt av Hemnes Turistforening. Viktige kriterier var opplevelsen av ute når man er inne, derav de store panoramavinduene. Tilnærmet vedlikeholdsfri utside, med tettvokst gran fra nærområdet, som er ubehandlet, eller smurt med jernvitrol for å fremskynde gråningsprosessen. De fikk planen igjennom og i 2011 startet oppbyggingen. Arkitektene har vært med i hele prosessen, med ajourføring av tegninger og dialog vedrørende løsninger underveis.
Material
Materialvalget er basert på kortreiste materialer. For å tåle det harde klimaet oppe ved Okstindbreen har de fått vinduer med sikkerhetsglass og aluminiumskledning. Sponset av Trenor Vinduer. Hemnes turistforening har fått tettvokst gran fra skogeiere i bygdene i nærheten. Dette har utgjort ytterkledning og innvendig panel/golv. Utvendig skal treverket ikke behandles. Vedlikeholdet skal dermed bli minimalt. Grunnarbeidet og råbygg er fraktet opp med helikopter, ca. 400 turer fra Leirbotn og opp til Rabothytta. Utfordringen med transport har vært de klimatiske forholdene, gitt hyttas plassering på 1200 moh. like ved isbreen.
Finansiering
Hovedsponsorene er Trenor Vinduer, Helgeland Sparebank, Helgelandskraft og Sparebankstiftelses Helgeland. Material- og tjenestesponsorene er Isola, Rockwool og Ahlsell/Botn/Haaland. Andre sponsorer for prosjektet er Hemnes Kommune, Statkraft, Sulland Gruppen, Bilalliansen, Mo Industripark AS, Amfi, Indre Helgeland Regionråd, Ernst & Young, XL-BYGG Berhard Olsen, EBT(Endresen, Brygfjeld, Torall Advokatfirma) og Rana Gruber.
Energibruk
Hytta består av solcellestrøm og en batteribank som gjør det mulig å hele tiden spare strøm. Den gjør at man kun bruker det som må brukes og ikke mer. Det brukes likevel samme strømforyning som i et vanlig hjem. Det planlegges å sette opp vindturbiner for å få mer tilgang til energi. Hytta er godt isolert, med store vinduer som gir ekstra mye lys og varme, som igjen gir lavere behov for oppvarming. Hytta kan også deles inn i tre deler, for å kunne spare energi. Om kun en del av hytta tas i bruk, kan man ved hjelp av skyvevegger dele opp hytta og isolere varmen. Hytta varmes opp ved hjelp av vedfyring.
Kåret til fineste hytte
Etter en avstemning på UT.no ble Rabothytta i 2020 kåret til DNTs fineste ubetjente turisthytte.
Afrikamesterskapet i vektløfting
Afrikamesterskapet i vektløfting ble arrangert første gang i 1979 i Kairo, og arrangeres hvert år.
Alan Pulido
Alan Pulido Izaguirre (født 8. mars 1991) er en meksikansk fotballspiller som spiller for Sporting Kansas City. Han er også en del av.
Han ble tatt ut til Fotball-VM 2014 i Brasil.
David L. Kirp
David L. Kirp er en amerikansk professor og sakprosaforfatter. Han er professor ved Goldman School of Public Policy ved he University of California, Berkeley, og var medlem i Barack Obamas overgangsteam før innsettelsen som president.
Kirps forskning har hatt en bred tilnærming til sosialpolitiske områder, inkludert grunnskole og høyere utdanning, likestilling på tvers av etnisitet og kjønn, etnisk og kjønnslikestilling, subsidierte boligprosjekter, og aids-krisen. Hans bibliografi består av mer en femten bøker og en rekke artikler i ledende sosialpolitiske og juridiske tidsskrifter, samt en rekke større amerikanske aviser.
Blant bøkene hans er Gender Justice (University of Chicago Press 1986),, Kids First: Five Big Ideas for Transforming Children's Lives (Public Affairs 2011), The Sandbox Investment: The Preschool Movement and Kids-First Politics (Harvard 2007) og Shakespeare, Einstein, and the Bottom Line: The Marketing of Higher Education (Harvard 2003).
Oscar Strugstad (den yngre)
Oscar Sigvald Strugstad (1887–1953) var en norsk offiser. Han var sønn av Oscar Strugstad (den eldre), som var forsvarsminister fra 1903 til 1905, og Hilda Louise Andersen.
I sin ungdom var Strugstad aktiv fotballspiller, og han var tapende finalist i norgesmesterskapet i 1905 for Akademisk Fodboldklub.
Strugstad tok examen artium i 1906, krigsskolens øverste avdeling i 1909 og militær høyskoleeksamen i 1911. Han ble kaptein i 1917. Strugstad tjenestegjorde i flere år i generalstaben: fra i 1912 til 1916 som aspirant, fra 1919 til 1924 som adjoint og fra som 1925 som kaptein. Etter studieopphold i den franske hær ble Strugstad i 1928 stabssjef ved 1. divisjon. Strugstad var sjef for Artilleriregiment nr 3 (AR 3) fra 1. november 1936 til april 1940. Han ble oberst i 1939.
Felttoget i Norge i 1940
På vei til å melde seg for Hærens overkommando ble Strugstad den 19. april 1940 beordret om å stå til rådighet for sjefen for Østerdalsgruppen. Etter oppløsningen av Østerdalsgruppen den 24. april 1940 ble han beordret til å ta over kommandoen i Tynsetavsnittet og samle de igjenværende avdelingene av Østoppland infanteriregiment nr. 5 (IR 5).
I utlandet
Strugstad var militærattaché i Stockholm fra 1940 til 1941, deretter sjef for den norske brigade i Skottland i perioden 1941–1942. I februar 1942 ble han generalmajor, og fra 1943 til krigens slutt var han leder for Den norske militærmisjon (Nor M M) som representerte Forsvarets overkommando til Scottish Command med sjef Andrew Thorne og den Øverste allierte ledelse i Europa (SHAEF) i London. . Etter krigen tjenestegjorde han som sjef for Distriktskommando Trøndelag (DKT).
Tammy Baldwin
Tammy Suzanne Green Baldwin (født 11. februar 1962 i Madison i Wisconsin) er en amerikansk jurist og demokratisk politiker som siden 2013 har sittet i USAs senat for Wisconsin. Baldwin vant senatorvalget over Wisconsins tidligere guvernør Tommy Thompson. Hun ble Wisconsins første kvinne i Senatet og Senatets første åpent lesbiske medlem. Hun var fra 1999 til 2013 medlem av Representantenes hus.
Thomas Hohler
Sir Thomas Beaumont Hohler GBR, KCMG, CB, JP (født 15. mars 1871 i London i England, død 23. april 1946 på Fawham Manor ved Fawkham/Sevenoaks i Kent), var en britisk diplomat.
Bakgrunn
Thomas G. Hohler ble født i familieresidensen på St George Hanover Square i London, og var sjette sønn av Henry Booth Hohler fra Fawkham Manor nær Gravesend og hans hustru Henrietta Wilhelmina Lawes. Hans endre bror var politikeren og sakføreren Sir Gerald Hohler.
Hohler ble utdannet ved Eton og ved Trinity College i Cambridge.
Diplomat
Hohler trådte inn i det britiske diplomati i 1894, og ble utnevnt til annensekretær i august 1901.
Under Første Verdenskrig var han sjef for den britiske representasjon til Mexico, i Mexico City, og var involvert i oppfangingen av det tyske Zimmermanntelegrammet som ble benyttet til å påvirke USA til en rask beslutning om å tre inn i krigen. Skjønt han opptrådte anonymt den gang, identifiserte han senere seg selv som den mystiske ''«Mr. H»'' som fikk fatt i det inflammatoriske telegrammet.
I 1920 var Hohler High Commissioner i den britiske legasjon i Budapest i Ungarn. Fra Ungarn gjorde han et kontroversielt fremstøt for å få den britiske regjering til å få revidert noen av bestemmelsene i Trianontraktaten slik at Ungarn skulle bli bedre tilgodesett.
Hohler var senere leder av den britiske handelsdelegasjon til Bogotá i Colombia, og senere den britiske minister til Danmark (1928–1933).
I 1942 pulblerte han Diplomatic Petrel.
Ekteskap og familie
Han døde på Fawkham Manor i Kent, i en alder av 75 år.
Friedhof Groß Flottbek
Friedhof Groß Flottbek er en gravlund i den evangelisk-lutherske menigheten Groß Flottbek, beliggende i delbydelen Barenfeld i Hamburg-Altona. Gravlunden omfatter ca. 9 500 m2.
Syrna
Syrna (gresk: Σύρνα; italiensk: Sirna), tidligere også Sirina (gresk: Σειρήνα), er en liten gresk øy på omtrent 8 km², tilhørende øygruppen Dodekanesene i Egeerhavet nær den sørvestlige kysten av Anatolia (Tyrkia). Administrativt tilhører den kommunen Astypalaia i den greske regionen sørlige egeiske øyer. Alternativt navn for øya er Agios Ioannis (gresk: Άγιος Γιάννης).